Előterjesztés Zalakaros Város Önkormányzata Képviselőtestületének 2020. szeptember 17-én tartandó testületi ülésére 
Tárgy: Településkép védelméről szóló rendelet módosítása
Előterjesztést készítette: Klie Zoltán főépítész

Tisztelt Képviselőtestület!

Zalakaros Város Önkormányzat Képviselő-testülete a 45/2020. (III. 12.) sz. határozatával döntést hozott, hogy a településkép védelméről szóló 6/2019. (III. 14.) sz. önkormányzati rendelet (továbbiakban: TKR) végrehajtásának tapasztalatai, hatályban tartás vizsgálat tárgyában készüljön módosító javaslat 
a.) a helyi védelem tartalmazza a kisarchitektúra elemeit, melyhez készüljön a vonatkozó jogszabályban előírt dokumentáció;
b.) kerüljön kidolgozásra a helyi egyedi védelemhez kapcsolódó ösztönző rendszer részletes szabályai.

Előzmények, tájékoztatásul: 

Zalakaros közigazgatási területén 5 nyilvántartott régészeti terület van. 2014-ben az egyik műholdas képen találtam a Kápolnai dűlőn egy templom alaprajz nyomot. Ennek alapján 2017-ben megrendeltük a terület régészeti kutatását. A kutatást földradarral és magnetométeres eszközzel végezték. A feltételezett helytől kb. 30 m-re valóban találtak a régészek alapfalakra utaló nyomokat, a felszínen épület jelenlétére utaló törmelékeket.
[image: ]  [image: ]
Ennek alapján beazonosíthatóvá vált a középkori templom helye. Ez bíztató lehetőség egy későbbi régészeti feltárásra, esetleg régészeti feltárási terület bemutatására. Ezzel egy új színfolt jöhetne létre Karoson.

Sajnos országos védelem alatt álló műemlék eddig még nincs Zalakaroson, remélem lassan ebben is tovább tudunk fejlődni. Előbb-utóbb ebben is tovább kellene lépni.

Áttekintettem a Helyi értékvédelmi listát, mely a TKR 1. mellékletében található.

1. A „Városszerkezeti jelentőségű” területek lehatárolása korrekt, nem kíván módosítást.
2. Védett beépítési vonalak: ezek az utcák történeti vonalait határozzák meg, ezek megtartása továbbra is fontos és nem volt ezzel kapcsolatban újabb felvetés.
3. A védelem tárgyai:
Ezt a listát két csoportra osztottam. Az első része a helyi védett épületeket sorolja fel, a másik csoport a „kisarchitektúra” elemek szerepelnek: útmenti kőkeresztek, kegytartó elemek, harangláb, stb.

A helyi építészeti örökség értékleltára külön készül (összeállítása a Településképi Arculati Kézikönyv felhasználásával). Ez az értéklista folyamatosan frissítendő, felülvizsgálandó, bővítendő, karbantartandó. 

A TKR felülvizsgálatot két ponton javaslom megfontolni a 45/2020. Kt. határozat alapján:

A.
Az egyik feladat a testületi határozat szerinti TKR 11. § módosítása, mely a A helyi egyedi védelemhez kapcsolódó ösztönző rendszer részletes kidolgozásáról szól. Ez a fejezet olyan lehetőségek felajánlását részletezi, melyben egy helyi védelem alatt álló épület, építmény, kisarchitektúra elem helyreállítása, felújítása során egy adott költségvetési évben lehetőség adódhat pénzügyi támogatásra – a tárgyi év önkormányzati pénzügyi lehetőségeinek függvényében.

A TKR 11.§ helyébe a következő rendelkezést javaslok:

„11. § (1) A helyi védettséggel kapcsolatos szakmai segítséget az önkormányzat a főépítésze útján látja el.
(2) A helyi védett épület, építmény felújításának esetén, külső helyreállításának /a homlokzatok, tetőszerkezet domináns elemeinek leginkább megfelelő állapot létrehozásának/ költségeihez pályázat útján az éves költségvetésben meghatározott keretösszeg erejéig, a külső megjelenítés, homlokzat megtartása érdekében Önkormányzati támogatás adható.
(3) A vissza nem térítendő támogatás mértéke: a helyi védelem alatt álló épületek esetében a külső helyreállítás, veszélyeztetett objektumoknál a szükséges állagmegóvás, értékőrző felújítás költségeinek legfeljebb 50 %-a. A támogatás esedékessége a helyreállítási / felújítás 50 %-os készültsége esetén a támogatás 50 %-a, míg a fennmaradó 50 %-a a munka ellenőrzött, igazolt befejezésekor fizethető ki.
(4) Támogatásban a helyi védett érték tulajdonosa részesülhet.
[bookmark: _GoBack](5) A támogatási pályázatokat a május 31. napjáig kell két példányban benyújtani a Zalakarosi Közös Önkormányzati Hivatal Városfejlesztési osztályán keresztül a főépítészhez.
(5) A Pályázat tartalmi követelményei:
a pályázó adatai (név, lakcím/székhely, telefonszám, e-mail),
Tulajdonosi hozzájárulás (használó esetén), társtulajdonosi hozzájárulás (közös tulajdon esetén),
a pályázat tárgyának adatai (a felújítandó épület vagy építmény, vagy épületrész pontos megnevezése, címe, történetének, műszaki állapotának rövid leírása, felújítási, korszerűsítési tervek), fotók a munka elvégzését megelőző állapotról, függetlenül attól, hogy a felújítási munkálatok építési engedélyhez vagy nem kötött munka keretében teljesül, építész tervdokumentáció (és ha van, jogerős építési engedély),
az előirányzott költségek bemutatása az elvégzendő munkák függvényében (költségvetés), kivitelezői ajánlat vagy tervezői költségbecslés,
a munka elkészültének tervezett határideje,
az igényelt támogatás összege, megjelölve a saját erőből elvégzendő munkák értékét,
a pénzösszeg felhasználásának tervezett módja és határideje,
előzetes kötelezettségvállalás arra vonatkozóan, hogy a támogatás elnyerése esetén az elnyert összeget a pályázati feltételek szerint használja fel az építtető.
(6) Az éves keretösszeg határain belül a konkrét támogatások odaítéléséről a főépítész előterjesztésében a Gazdasági bizottság javaslata alapján a Képviselőtestület dönt minden évben az áprilisi ülésén.
(7) A pályázat eredményéről az igénylőket írásban értesíteni kell. Az el nem fogadott pályázatokat a következő évben ismételten be lehet nyújtani.
(8) Azokkal a pályázókkal, akiknek pályázatai elfogadásra kerültek, a polgármester – a megvalósítás feltételeit illetően – megállapodást köt. 
A megállapodás tartalmi követelményei:
a megítélt pénzösszeg felhasználásának módja,
a felhasználás határideje és feltételei,
a munkálatok műszaki ellenőrzésére, szakszerűségére vonatkozó ellenőrzési feladatok szabályai,
a kivitelezés ellenőrzésének szabályai,
az elvégzett munka átvételének módja,
a felmerült költségekről szóló számlák kollaudálásának menete.
(11) Ellenőrzés:

A pályázat megvalósulásának műszaki tartalmára vonatkozó ellenőrzési feladatokat a Zalakarosi Közös Önkormányzati Hivatal Városfejlesztési Osztálya végzi.

A munkálatok befejezésekor a műszaki ellenőr / műszaki vezető nyilatkozik a munka elkészültéről és igazolja a támogatás célnak megfelelő felhasználását.”

B.
A másik feladat felülvizsgálata során a TKR 1. melléklet 3. pontjában lévő védelem tárgyai táblázatot pontosítottam, a hibákat javítottam és új elemekkel való bővítését javaslom (piros színnel jelölve). A javasolt új elemek felvételét a helyszíni szemléim során felvett értékek alapján kezdeményezem.

A TKR 1. melléklet módosítása is természetesen rendelet módosítást jelent. Ha a Tisztelt Képviselő-testület elfogadja a felvetéseimet a lista bővítése kapcsán, akkor a végleges rendelet módosítást a 143/2020. (IV. 22.) Korm. rendelet – a vészhelyzeti eljárási szabályokról – 3.§ (3) bekezdése alapján célszerűnek tartok egy Lakossági fórumot lebonyolítani elektronikus úton, melynek átfutási ideje 15 nap. Így mindenki még időben értesülhet a helyi védett lista változásáról

Az értékelemek javasolt objektumairól mellékelek egy kivonatot az örökségvédelmi értéklistából (előterjesztés 1. melléklet).

A TKR 1. melléklet helyébe a következő tartalmat javaslom:

1. „melléklet a 6/2019. (III.14.) önkormányzati rendelethez 

Helyi értékvédelem

1. A “Városszerkezeti jelentőségű” terület
· Kossuth utca mindkét oldala a város északi határától a Fő utcáig.
· Fő út mindkét oldala a Kossuth utcától a Petőfi utcáig 
· Petőfi utca mindkét oldala a Park utca –Bodahegyi utca vonaláig



2. Védett beépítési vonalak
· Kossuth utca mindkét oldala
· Fő út mindkét oldala
· Petőfi utca mindkét oldala

3. A védelem tárgyai
Helyi védelem alatt álló épületek

	Sorszám
	utca
	hrsz.:
	név

	1
	Petőfi utca 14.
	102
	lakóépület

	2
	Petőfi utca 5.
	1045
	lakóépület

	3. 
	Fő utca 15.
	62
	lakóépület

	4.
	Fő utca 23.
	57
	lakóépület

	5.
	Fő utca 28.
	1070
	lakóépület

	6.
	Fő utca 33.
	52
	lakóépület

	7. 
	Fő utca 40.
	1076
	lakóépület

	8.
	Fő utca 43.
	47
	lakóépület

	9. 
	Fő utca 56.
	1085
	templom

	10.
	Kossuth L. utca 14.
	1113
	lakóépület

	11.
	Kossuth L. utca 20.
	1116
	lakóépület

	12.
	Kossuth L. utca 26.
	1135
	lakóépület

	13.
	Kossuth L. utca 23.
	5
	lakóépület (üzlet)

	14.
	Kossuth L. utca 32.
	1141/3 
	gazdasági (mellék) épület

	15.
	Zalagyöngye utca 39.
	539
	lakóépület

	16.
	Alsóhegyi út 17.
	2188/1
	pince, présház

	17.
	Bor utca 33. (Felsőhegy)
	2168/2
	kúria jellegű lakóépület

	18.
	Szent Orbán utca 18. (Felsőhegy)
	2086
	Pince, présház

	19.
	Banyavölgyi út 19.
	3652
	Pince, présház

	20.
	Banyavölgyi út 45.
	3637
	Pince, présház

	21.
	Külterület, (Banyavölgy - Öreghegy)
	3073
	Gazdasági épület

	22.
	Külterület, (Banyavölgy - Öreghegy)
	3099/2
	Gazdasági épület

	23.
	Külterület, (Banyavölgy - Öreghegy)
	3085/2
	Pince, présház

	24. 
	Harangláb utca 59. (Banyavölgy – Irtások)
	3477/1
	Pince, kúria

	25.
	Világoshegyi út (Banyavölgy)
	3184
	Pince, présház

	26.
	Hegykapu út (Felsőhegy)
	2105/1
	Pince, présház

	27.
	Hegykapu út (Felsőhegy)
	2104
	Pince, présház

	28.
	Szent Orbán utca 42. (Felsőhegy)
	2072
	Pince, présház

	29.
	Gyöngyvirág sor 11.
	1240/3
	Gazdasági épület

	30.
	Külterület, (Banyavölgy – Öreghegy)
	3140/1
	Pince, présház

	31.
	Határ út 9. (Felsőhegy)
	2106/1
	Présház




Helyi védelem alatt álló kisarchitektúra elemek

	Sorszám
	utca
	hrsz.:
	név

	32.
	Fő utca 4.
	1054
	Kőkereszt 

	33.
	Fő utca 33.
	52
	Kőkereszt

	34.
	Fő utca 55.
	40
	Kőkereszt

	35.
	Fő utca 56.
	1053
	Kőkereszt

	36.
	7522. sz. közút (Kossuth L. utca)
	1419
	Kőkereszt

	37.
	Petőfi utca 9.
	1043
	Kőkereszt

	38.
	Alsóhegyi utca 2.
	1410
	Kőkereszt

	39.
	Panoráma út 1/A
	499
	Kőkereszt

	38.
	Szent Orbán út 18. (Felsőhegy)
	2086
	Kőkereszt

	39.
	(Harangláb) Ciklámen utca 1. (Banyavölgy)
	3502/2
	Kőkereszt és harangláb

	40.
	Kilátó utca 27.
	2370/2
	Kőkereszt

	41.
	Hegykapu út 
	2105/1
	Kőkereszt

	42.
	Világoshegyi út (Banyavölgy – Öreghegy)
	3146
	Kegytartó

	43.
	Banyavölgyi út 57.
	3476/12
	Kegytartó

	44.
	Bor utca 10. (Tónai – Bor utca sarok)
	2181/1
	Kegytartó

	45.
	Sózói dűlő 
	036/6
	Gémes kút

	46.
	Delelői dűlő
	036/17
	Gémes kút


„

Ha a fenti előterjesztésben foglaltakat a Képviselő-testület elfogadja és ennek alapján a TKR módosításra kerül, akkor a helyi védelemben szereplő objektumokat fel kell vezetni az érintett helyrajzi számok szerinti ingatlanok tulajdoni lapjára. Egy ingatlanon lévő épület / építmény védelem alá helyezése – mint kulturális, építészeti érték – emeli az eszmei értékét, rangot ad a tulajdonosának. Az ösztönző rendszer segít azok jó karban tartásában, értékeinek megőrzésében.

Határozati javaslat:

Zalakaros Város Önkormányzat Képviselőtestülete megismerte az előterjesztésben foglalt 6/2019. (III. 14.) sz. önkormányzati rendelet végrehajtásának tapasztalatai, hatályban tartás vizsgálat tárgyában készült módosító javaslatokat és felhatalmazza a polgármestert, hogy módosítsa a:
1. a TKR 11. § „A helyi egyedi védelemhez kapcsolódó ösztönző rendszer” fejezetet a testületi ülésen elhangzott javaslatok figyelembe vételével;
2. a TKR 1. melléklet „Helyi értékvédelem” táblázatot a testületi ülésen elhangzott javaslatok figyelembe vételével.
3. az módosított rendelet tervezetet elektronikus lakossági fórum keretében ismertesse Zalakaros polgáraival.

Határidő:            	2020. november hó
Felelős:               	Novák Ferenc polgármester
Operatív felelős: 	Klie Zoltán főépítész

Zalakaros 2020. szeptember 17. 




Novák Ferenc                                            
 polgármester
Melléklet: 	1. melléklet külön fájlban

